刘子翚
刘道祖江程万丘顺甫讲易孟子拾其意为二十韵
吾初读七篇，未领跃如义。
晚而窥大易，稍解寂然意。
乃知平放著，的的目前事。
尽心则无余，穷神忽超诣。
以斯印群书，拈出句句是。
君臣父子间，运量周旋际。
体之则光明，杂物了无累。
伟哉此陈编，孔孟心所寄。
有如撞洪钟，合响入迢递。
言高听者聩，不绝仅如缀。
幸北良友集，一发万古祠。
真长富辞原，百折无留势。
文通秉文均，裁度取中制。
宛丘坐忘言，袖手岂深闭。
鄙怀顿为空，快若扫长篲。
旁观二三子，耳剽咸愕眙。
诱之循循然，活处鱍鱍地。
气质虽有拘，学问欲如蜕。
时乎不再来，过此恐少味。
大书鑱坐隅，以起衰惰气。